《玉莲堂》
宋代·董嗣杲

仙根曾就华峰移，净引湘波出浴妃。
龙护先皇三字在，燕居旧尹一清非。
风檐摇影凉姿媚，月槛迷香冷艳肥。
平展水天菱唱远，竹山苍翠自成围。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。